
ΑΠΟΣΠΑΣΜΑ                        
Από το πρακτικό της με αριθ. 31ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 301/2023
Στη Λευκάδα σήμερα  στις 28 του μηνός Ιουλίου του έτους 2023, ημέρα Παρασκευή και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 17762/24-7-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

	1
	Γαζής Αναστάσιος (Πρόεδρος)
	1
	Τυπάλδος Νικόλαος

	2
	Τσιρογιάννης Γεώργιος
	2
	Γιαννιώτης Παναγιώτης

	3
	Λύγδας Σπυρίδων
	3
	Κοντογιώργης Σπυρίδων

	4
	Βικέντιος Νικόλαος  
	4
	Σκληρός Φίλιππος

	5
	Μαργέλη Μαρία
	5
	

	6
	
	6
	

	7
	
	7
	

	8
	
	8
	

	9
	
	9
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκαν για συζήτηση τρία (3) θέματα Εκτός Ημερήσιας Διάταξης.

Ομόφωνα προτάχθηκαν και συζητήθηκαν μετά το 11ο θέμα της Η.Δ. τα θέματα 13 και 14.

ΘΕΜΑ 13ο: Απόφαση Ο.Ε.   περί έγκρισης του από 23-06-2023 Πρακτικού Επιτροπής Διενέργειας Διαγωνισμού και αξιολόγησης  προσφορών του ηλεκτρονικού ανοικτού διαγωνισμού άνω των ορίων για την επιλογή αναδόχου για το Υποέργο 1  «ΨΗΦΙΟΠΟΙΗΣΗ, ΑΝΑΔΕΙΞΗ ΚΑΙ ΑΞΙΟΠΟΙΗΣΗ ΠΟΛΙΤΙΣΤΙΚΟΥ ΑΠΟΘΕΜΑΤΟΣ ΤΟΥ ΜΟΥΣΕΙΟΥ ΑΓΓΕΛΟΣ ΣΙΚΕΛΙΑΝΟΣ ΔΗΜΟΥ ΛΕΥΚΑΔΑΣ» της Πράξης «Ψηφιοποίηση, ανάδειξη και αξιοποίηση του πολιτιστικού αποθέματος του Μουσείου Άγγελος Σικελιανός Δήμου Λευκάδας» Κωδ. ΟΠΣ 5093555 συνολικού προϋπολογισμού 430.376,08 € με Φ.Π.Α., με κριτήριο την πλέον συμφέρουσας από οικονομική άποψη προσφοράς, βάσει βέλτιστης σχέσης ποιότητας – τιμής

 Εισηγητής: Αναστάσιος Γαζής, Πρόεδρος Ο.Ε., Αντιδήμαρχος

Ο Πρόεδρος της Ο.Ε. κ. Αναστάσιος Γαζής, Αντιδήμαρχος, έδωσε τον λόγο στον Δήμαρχο κ. Χαράλαμπο Καλό, ο οποίος εισηγήθηκε το θέμα και έθεσε υπόψη των μελών της Επιτροπής τα εξής:
«Σύμφωνα με το άρθρο 72 παρ.1 του Ν.4412/2016: «Οι αναθέτουσες αρχές ζητούν από τους προσφέροντες να παράσχουν «εγγύηση συμμετοχής», το ύψος της οποίας καθορίζεται στα έγγραφα της σύμβασης σε συγκεκριμένο χρηματικό ποσό, αριθμητικώς και ολογράφως σε ευρώ, και δεν μπορεί να υπερβαίνει το δύο τοις εκατό (2%) της εκτιμώμενης αξίας της σύμβασης, μη συνυπολογιζόμενων των δικαιωμάτων προαίρεσης και παράτασης της σύμβασης, με στρογγυλοποίηση στο δεύτερο δεκαδικό ψηφίο.


Σε περίπτωση υποβολής προσφοράς για ένα ή περισσότερα τμήματα της σύμβασης, το ύψος της εγγύησης συμμετοχής υπολογίζεται επί της εκτιμώμενης αξίας, του/των προσφερομένου/ων τμήματος/τμημάτων της σύμβασης.
Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.
Η εγγύηση συμμετοχής πρέπει να ισχύει για τριάντα (30) ημέρες τουλάχιστον μετά από τη λήξη του χρόνου ισχύος της προσφοράς που καθορίζουν τα έγγραφα της σύμβασης. Η αναθέτουσα αρχή μπορεί, πριν από τη λήξη της προσφοράς, να ζητά από τον προσφέροντα να παρατείνει, πριν από τη λήξη τους, τη διάρκεια ισχύος της προσφοράς και της εγγύησης συμμετοχής.


Στις διαδικασίες σύναψης δημόσιων συμβάσεων, οι οποίες διενεργούνται μέσω του ΕΣΗΔΗΣ, οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται, με ευθύνη του οικονομικού φορέα, το αργότερο πριν την ημερομηνία και ώρα αποσφράγισης των προσφορών που ορίζεται στα έγγραφα της σύμβασης, άλλως η προσφορά απορρίπτεται ως απαράδεκτη.
Η προσφορά οικονομικού φορέα που παρέλειψε να προσκομίσει την απαιτούμενη από τα έγγραφα της σύμβασης εγγύηση συμμετοχής απορρίπτεται ως απαράδεκτη, μετά από γνώμη του αρμόδιου συλλογικού οργάνου. Η απόφαση απόρριψης της προσφοράς του προηγούμενου εδαφίου εκδίδεται πριν από την έκδοση οποιασδήποτε άλλης απόφασης σχετικά με την αξιολόγηση των προσφορών της οικείας διαδικασίας ανάθεσης σύμβασης. Οι αναθέτουσες αρχές μπορούν να μην απαιτούν εγγύηση συμμετοχής για τις ακόλουθες περιπτώσεις:
α)διαδικασία σύναψης συμφωνίας - πλαίσιο, ή

β) διαδικασία ανάθεσης σύμβασης μέσω δυναμικού συστήματος αγοράς, ή

γ)απευθείας ανάθεση, ή

δ)επιλογή από κατάλογο, ή

ε) επιλογή από ηλεκτρονικό κατάλογο (e-catalogue/e- marketplace).»

Βάσει της 182/2023 απόφασης της Οικονομικής Επιτροπής, με την οποία εγκρίθηκαν οι τεχνικές προδιαγραφές και καθορίστηκαν οι όροι της διακήρυξης  Ηλεκτρονικού Ανοικτού Διαγωνισμού  για την επιλογή αναδόχου για το Υποέργο 1  «ΨΗΦΙΟΠΟΙΗΣΗ, ΑΝΑΔΕΙΞΗ ΚΑΙ ΑΞΙΟΠΟΙΗΣΗ ΠΟΛΙΤΙΣΤΙΚΟΥ ΑΠΟΘΕΜΑΤΟΣ ΤΟΥ ΜΟΥΣΕΙΟΥ ΑΓΓΕΛΟΣ ΣΙΚΕΛΙΑΝΟΣ ΔΗΜΟΥ ΛΕΥΚΑΔΑΣ» της Πράξης «Ψηφιοποίηση, ανάδειξη και αξιοποίηση πολιτιστικού αποθέματος του Μουσείου Άγγελος Σικελιανός Δήμου Λευκάδας” με κριτήριο ανάθεσης την πλέον συμφέρουσα από οικονομικής άποψης προσφορά βάσει βέλτιστης σχέσης ποιότητας – τιμής, συνολικού προϋπολογισμού 430.376,08€ εκδόθηκε από το Δήμαρχο η διακήρυξη του διαγωνισμού  με ΑΔΑΜ:23PROC012761624.

Η επιτροπή διενέργειας διαγωνισμού, που συγκροτήθηκε με την υπ’ αριθ.178/2023/ΑΔΑ:Ψ78ΟΩΛΙ-Θ0Ξ Απόφαση της Οικονομικής Επιτροπής, προέβη την 23-06-2023 στην ηλεκτρονική αποσφράγιση των προσφορών που υποβλήθηκαν και στον έλεγχο προσκόμισης της απαιτούμενης εγγύησης συμμετοχής, σύμφωνα με το άρθρο 3.1. της διακήρυξης, εκ μέρους των συμμετεχόντων, συντάσσοντας το κάτωθι πρακτικό:

ΕΛΛΗΝΙΚΗ  ΔΗΜΟΚΡΑΤΙΑ 

ΝΟΜΟΣ ΛΕΥΚΑΔΑΣ

ΔΗΜΟΣ ΛΕΥΚΑΔΑΣ

ΕΠΙΤΡΟΠΗ ΔΙΕΝΕΡΓΕΙΑΣ ΔΙΑΓΩΝΙΣΜΟΥ

& AΞΙΟΛΟΓΗΣΗΣ ΠΡΟΣΦΟΡΩΝ 

ΓΙΑ ΤΟ ΔΙΑΓΩΝΙΣΜΟ ΣΥΜΦΩΝΑ ΜΕ ΤΟΥΣ ΟΡΟΥΣ

ΤΗΣ ΜΕ ΑΡΙΘΜ. 11878/2023 ΔΙΑΚΗΡΥΞΗΣ

Π  Ρ  Α  Κ  Τ  Ι  Κ  Ο 

Επιτροπής διενέργειας διαγωνισμού και αξιολόγησης προσφορών

(ηλεκτρονική αποσφράγιση και αξιολόγηση προσφορών)

       Στη Λευκάδα στις 23-06-2023, ημέρα της εβδομάδας Παρασκευή και ώρα 10.00 π.μ., συνεδρίασε η Επιτροπή διενέργειας διαγωνισμού και αξιολόγησης προσφορών του άρθρου 221 παρ.1 του Ν.4412/2016 η οποία συστάθηκε με την αριθ. 178/2023 (ΑΔΑ: Ψ78ΟΩΛΙ-Θ0Ξ) απόφαση Οικονομικής Επιτροπής, προκειμένου να αποσφραγίσει τους ηλεκτρονικούς φακέλους «ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ-ΤΕΧΝΙΚΗ ΠΡΟΣΦΟΡΑ» των συμμετεχόντων στον ανοικτό ηλεκτρονικό μέσω ΕΣΗΔΗΣ διαγωνισμό για την «Ψηφιοποίηση, ανάδειξη και αξιοποίηση πολιτιστικού αποθέματος του Μουσείου Άγγελος Σικελιανός Δήμου Λευκάδας» (με αριθ. 11878/2023 διακήρυξη) η οποία έλαβε τον υπ΄ αριθ. 194242 αριθμό συστήματος ΕΣΗΔΗΣ, δημοσιεύθηκε νομίμως και αναρτήθηκε στο Κεντρικό Ηλεκτρονικό Μητρώο Δημοσίων Συμβάσεων, λαμβάνοντας ΑΔΑΜ 23PROC012761624 2023-05-26. 

     Στη συνεδρίαση της Επιτροπής ήταν παρόντες:

	
	1.
Φραγκούλη Αμαλία, ΠΕ Πληροφορικής, υπάλληλος του Δήμου, τακτικό μέλος, Πρόεδρος.
2.
Αθανίτης Αντώνιος, ΠΕ Διοικητικού Οικονομικού, υπάλληλος του Δήμου, τακτικό μέλος.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                              
3.
Αρέθας Σπυρίδων, ΠΕ Χημικών Μηχανικών, υπάλληλος του Δήμου, τακτικό μέλος.


	
	

	
	


Η καταληκτική ημερομηνία υποβολής των προσφορών ήταν σύμφωνα με την υπ’ αριθ. 11878/2023 διακήρυξη Δήμου Λευκάδας η 22-06-2023 και ώρα 23:59 και η ημερομηνία ηλεκτρονικής αποσφράγισης των προσφορών η 23-06-2023 και ώρα 10:00 π.μ.

1. Προκειμένου να προβεί στην ηλεκτρονική αποσφράγιση των προσφορών, η Επιτροπή συνδέθηκε στο ΕΣΗΔΗΣ με τα διαπιστευτήρια της (όνομα χρήστη και κρυφό προσωπικό κωδικό πρόσβασης), επέλεξε τον ηλεκτρονικό διαγωνισμό 194242 και διαπίστωσε αφενός ότι ο διαγωνισμός ήταν χαρακτηρισμένος από το σύστημα ως «κλειδωμένος» και αφετέρου ότι είχαν υποβληθεί εμπρόθεσμα στο διαγωνισμό προσφορές.

Η Επιτροπή επισημαίνει ότι μέχρι το στάδιο αυτό της διαδικασίας δεν ήταν δυνατή η πρόσβαση στο περιεχόμενο των προσφορών. 

Συγκεκριμένα στο διαγωνισμό υποβλήθηκαν οι κάτωθι προσφορές, όπως εμφανίζονται στο σύστημα του ΕΣΗΔΗΣ:

	   Α/Α
	Ονοματεπώνυμο 
	Ημερομηνία 

υποβολής προσφοράς
	Ώρα

υποβολής προσφοράς

	1
	α) VILABS O.E., Θερμοκοιτίδα Τεχνόπολης, Πυλαία Θεσσαλονίκης, Τ.Κ. 55535, Α.Φ.Μ. 800365297, Δ.Ο.Υ. Ζ’ Θεσσαλονίκης  και

β) ΛΕΥΚΗ ΑΛΕΠΟΥ ΕΠΙΚΟΙΝΩΝΙΑ ΠΑΡΑΓΩΓΗ ΟΠΤΙΚΟΑΚΟΥΣΤΙΚΩΝ ΕΡΓΩΝ ΔΙΟΡΓΑΝΩΣΗ ΕΚΔΗΛΩΣΕΩΝ ΜΟΝΟΠΡΟΣΩΠΗ ΑΝΩΝΥΜΗ ΕΚΔΟΤΙΚΗ ΕΤΑΙΡΕΙΑ, Γ. Τερτσέτη 89, Ν. Ψυχικό, Τ.Κ. 15451, Α.Φ.Μ. 095645402, Δ.Ο.Υ. ΦΑΕ Αθηνών

Ως μέλη της Ένωσης «WHITE FOX-VILABS»
	21-06-2023
	15:52:18

	2
	α) ΤΑΛΕΝΤ ΑΝΩΝΥΜΟΣ ΕΤΑΙΡΕΙΑ ΠΛΗΡΟΦΟΡΙΚΗΣ, Πλατεία Καρύτση 4, Αθήνα, Τ.Κ. 10561, Α.Φ.Μ. 999505611, Δ.Ο.Υ. ΦΑΕ Αθηνών

β) MainSys Τεχνολογική-Πληροφορική Ομόρρυθμη Εταιρία-Ιδιωτική Επιχείρηση Παροχής Υπηρεσιών Ασφαλείας, Αϊδινίου 18, Τ.Κ. 13451, Καματερό, Α.Φ.Μ. 999239906, Δ.Ο.Υ. Αγ. Αναργύρων

γ) Project 210 Διοργάνωση Πολιτιστικών Εκδηλώσεων Μονοπρόσωπη ΕΠΕ, Μιλτιάδου 21, Τ.Κ. 10560, Αθήνα, Α.Φ.Μ. 998618910, Δ.Ο.Υ. Α’ Αθηνών

Ως μέλη της Ένωσης «Talent-Mainsys-Project 210»
	22-06-2023
	21:23:33

	3
	α) COMITECH ΑΝΩΝΥΜΗ ΕΤΑΙΡΙΑ, Επιστημονικό και Τεχνολογικό πάρκο Ηπείρου, Πανεπιστημιούπολη Ιωαννίνων,  Τ.Κ. 45110, Ιωάννινα, Α.Φ.Μ. 999700428, Δ.Ο.Υ. Β’ Ιωαννίνων

β) CROWDPOLICY ΨΗΦΙΑΚΕΣ ΣΥΜΜΕΤΟΧΙΚΕΣ ΥΠΗΡΕΣΙΕΣ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ, Ελ. Βενιζέλου 82, Τ.Κ. 18345, Μοσχάτο Αττικής, Α.Φ.Μ. 999700428, Δ.Ο.Υ. Καλλιθέας

Ως μέλη της Ένωσης «COMITECH A.E. – CROWDPOLICY Ι.Κ.Ε.»
	22-06-2023
	22:56:43


2. Στη συνέχεια τα μέλη της Επιτροπής που διαθέτουν τους απαραίτητους κωδικούς για την αποσφράγιση των προσφορών καταχώρισαν διαδοχικά σε ειδική φόρμα του συστήματος τα διαπιστευτήρια τους (όνομα χρήστη και κρυφό προσωπικό κωδικό πρόσβασης), προκειμένου να αποσφραγισθούν οι προσφορές. 

3. Αμέσως μετά την παραπάνω διαδικασία οι προσφορές αποσφραγίσθηκαν και συγκεκριμένα αποσφραγίσθηκαν οι υποφάκελοι «Δικαιολογητικά συμμετοχής-Τεχνική προσφορά» των προσφορών με αποτέλεσμα να είναι δυνατή πλέον η πρόσβαση στο περιεχόμενο τους. Επισημαίνεται ότι οι υποφάκελοι «Οικονομική Προσφορά» δεν αποσφραγίσθηκαν αφού σύμφωνα με τη διακήρυξη του διαγωνισμού, αυτοί θα αποσφραγισθούν σε ημερομηνία και ώρα που θα ορίσει η Αναθέτουσα Αρχή.

4. Μετά την ηλεκτρονική αποσφράγιση των προσφορών, η Επιτροπή διαπίστωσε ότι οι προσφορές είχαν λάβει από το σύστημα τους παρακάτω αναφερόμενους μοναδικούς αριθμούς συστήματος:

	Α/Α
	Ονοματεπώνυμο 
	Αριθμός συστήματος

	1
	α) VILABS O.E. 

β)ΛΕΥΚΗ ΑΛΕΠΟΥ ΕΠΙΚΟΙΝΩΝΙΑ ΠΑΡΑΓΩΓΗ ΟΠΤΙΚΟΑΚΟΥΣΤΙΚΩΝ ΕΡΓΩΝ ΔΙΟΡΓΑΝΩΣΗ ΕΚΔΗΛΩΣΕΩΝ ΜΟΝΟΠΡΟΣΩΠΗ ΑΝΩΝΥΜΗ ΕΚΔΟΤΙΚΗ ΕΤΑΙΡΕΙΑ

Ως μέλη της Ένωσης «WHITE FOX-VILABS»
	346875

	2
	α) ΤΑΛΕΝΤ ΑΝΩΝΥΜΟΣ ΕΤΑΙΡΕΙΑ ΠΛΗΡΟΦΟΡΙΚΗΣ

β) MainSys Τεχνολογική-Πληροφορική Ομόρρυθμη Εταιρία-Ιδιωτική Επιχείρηση Παροχής Υπηρεσιών Ασφαλείας

γ) Project 210 Διοργάνωση Πολιτιστικών Εκδηλώσεων Μονοπρόσωπη ΕΠΕ

Ως μέλη της Ένωσης «Talent-Mainsys-Project 210»
	344408

	3
	α) COMITECH ΑΝΩΝΥΜΗ ΕΤΑΙΡΙΑ

β) CROWDPOLICY ΨΗΦΙΑΚΕΣ ΣΥΜΜΕΤΟΧΙΚΕΣ ΥΠΗΡΕΣΙΕΣ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ

Ως μέλη της Ένωσης «COMITECH A.E. – CROWDPOLICY Ι.Κ.Ε.»
	347684


5. Σύμφωνα με το άρθρο 2.4.2.5. της διακήρυξης, έως την ημέρα και ώρα αποσφράγισης των προσφορών προσκομίζονται με ευθύνη του οικονομικού φορέα στην αναθέτουσα αρχή, σε έντυπη μορφή και σε κλειστό φάκελο, στον οποίο αναγράφεται ο αποστολέας και ως παραλήπτης η Επιτροπή διαγωνισμού του παρόντος διαγωνισμού, τα στοιχεία της ηλεκτρονικής προσφοράς του, τα οποία απαιτείται να προσκομισθούν σε πρωτότυπη μορφή. Τέτοια στοιχεία και δικαιολογητικά ενδεικτικά είναι:

α) η πρωτότυπη εγγυητική επιστολή συμμετοχής, πλην των περιπτώσεων που αυτή εκδίδεται ηλεκτρονικά, άλλως η προσφορά απορρίπτεται ως απαράδεκτη,

β) αυτά που δεν υπάγονται στις διατάξεις του άρθρου 11 παρ. 2 του ν. 2690/1999, 

γ) ιδιωτικά έγγραφα τα οποία δεν  έχουν επικυρωθεί από δικηγόρο ή δεν φέρουν θεώρηση από υπηρεσίες και φορείς της περίπτωσης α της παρ. 2 του άρθρου 11 του ν. 2690/1999 ή δεν συνοδεύονται από υπεύθυνη δήλωση για την ακρίβειά τους, καθώς και

δ) τα αλλοδαπά δημόσια έντυπα έγγραφα που φέρουν την επισημείωση της Χάγης (Apostille), ή προξενική θεώρηση και δεν έχουν επικυρωθεί  από δικηγόρο. 

Σε περίπτωση μη υποβολής ενός ή περισσότερων από τα ως άνω στοιχεία και δικαιολογητικά που υποβάλλονται σε έντυπη μορφή, πλην της πρωτότυπης εγγύησης συμμετοχής, η αναθέτουσα αρχή δύναται να ζητήσει τη συμπλήρωση και υποβολή τους, σύμφωνα με το άρθρο 102 του Ν. 4412/2016.

Σύμφωνα με το ανωτέρω άρθρο της διακήρυξης, οι οικονομικοί φορείς που κατέθεσαν στο πρωτόκολλο του Δήμου, λαμβάνοντας αριθμό πρωτοκόλλου, τους παρακάτω φακέλους, οι οποίοι παραδόθηκαν ενσφράγιστοι στην Επιτροπή κατά την έναρξη της διαδικασίας, είναι οι εξής: 

	Α/Α
	Επωνυμία
	Αριθμός πρωτοκόλλου

	1
	α) ΤΑΛΕΝΤ ΑΝΩΝΥΜΟΣ ΕΤΑΙΡΕΙΑ ΠΛΗΡΟΦΟΡΙΚΗΣ

β) MainSys Τεχνολογική-Πληροφορική Ομόρρυθμη Εταιρία-Ιδιωτική Επιχείρηση Παροχής Υπηρεσιών Ασφαλείας

γ) Project 210 Διοργάνωση Πολιτιστικών Εκδηλώσεων Μονοπρόσωπη ΕΠΕ

Ως μέλη της Ένωσης «Talent-Mainsys-Project 210»
	15333/22-06-2023

	2
	α) COMITECH ΑΝΩΝΥΜΗ ΕΤΑΙΡΙΑ

β) CROWDPOLICY ΨΗΦΙΑΚΕΣ ΣΥΜΜΕΤΟΧΙΚΕΣ ΥΠΗΡΕΣΙΕΣ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ

Ως μέλη της Ένωσης «COMITECH A.E. – CROWDPOLICY Ι.Κ.Ε.»
	15364/23-06-2023 και ώρα 08:22 


Συνεπώς, οι ανωτέρω ενσφράγιστοι φάκελοι υποβλήθηκαν εμπροθέσμως και νομοτύπως από τους συμμετέχοντες, σύμφωνα με τα οριζόμενα στη διακήρυξη. 

6. Στις 20-07-2023, η Επιτροπή προέβη σε έλεγχο των εγγυητικών επιστολών συμμετοχής και διαπίστωσε τα παρακάτω:

6.1.  α) ΤΑΛΕΝΤ ΑΝΩΝΥΜΟΣ ΕΤΑΙΡΕΙΑ ΠΛΗΡΟΦΟΡΙΚΗΣ, β) MainSys Τεχνολογική-Πληροφορική Ομόρρυθμη Εταιρία-Ιδιωτική Επιχείρηση Παροχής Υπηρεσιών Ασφαλείας, γ) Project 210 Διοργάνωση Πολιτιστικών Εκδηλώσεων Μονοπρόσωπη ΕΠΕ, ως μέλη της Ένωσης «Talent-Mainsys-Project 210» : Η χειρόγραφη εγγυητική επιστολή συμμετοχής της Ασφαλιστικής Εταιρείας EUROINS ΑΕ-Υποκατάστημα Ελλάδας αναρτήθηκε στις 20-06-2023 σε ηλεκτρονικό αρχείο μέσω της πλατφόρμας του ηλεκτρονικού διαγωνισμού στο ΕΣΗΔΗΣ και η πρωτότυπη προσκομίστηκε εμπρόθεσμα σε κλειστό φάκελο στο πρωτόκολλο του Δήμου (αριθ. πρωτ. 15333/22-06-2023). Κατόπιν ενδελεχούς ελέγχου η Επιτροπή διαπιστώνει ότι η εγγυητική επιστολή συμμετοχής πληροί τους όρους της διακήρυξης και η προσφορά γίνεται δεκτή.
6.2.  α) COMITECH ΑΝΩΝΥΜΗ ΕΤΑΙΡΙΑ, β) CROWDPOLICY ΨΗΦΙΑΚΕΣ ΣΥΜΜΕΤΟΧΙΚΕΣ ΥΠΗΡΕΣΙΕΣ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ, ως μέλη της Ένωσης «COMITECH A.E. – CROWDPOLICY Ι.Κ.Ε.» : Υποβλήθηκαν σε ηλεκτρονικό αρχείο μέσω της πλατφόρμας του ηλεκτρονικού διαγωνισμού στο ΕΣΗΔΗΣ δύο εγγυητικές επιστολές συμμετοχής στο διαγωνισμό. Μία χειρόγραφη εγγυητική επιστολή συμμετοχής της Τράπεζας Ηπείρου-Συνεταιριστική και μία εγγυητική επιστολή συμμετοχής από το Ταμείο Μηχανικών Εργοληπτών Δημοσίων Έργων η οποία εκδόθηκε μέσω ηλεκτρονικής υπηρεσίας φέροντας επ’ αυτής θέση μοναδικού QR code. Η  χειρόγραφη εγγυητική επιστολή συμμετοχής υποβλήθηκε εμπρόθεσμα στις 23-06-2023 και ώρα 08:22 σε κλειστό φάκελο. 
Κατόπιν ενδελεχούς ελέγχου η Επιτροπή διαπίστωσε ότι οι εγγυητικές επιστολές πληρούν τους όρους της διακήρυξης και η προσφορά γίνεται δεκτή.
6.3.  α) VILABS O.E. και β) ΛΕΥΚΗ ΑΛΕΠΟΥ ΕΠΙΚΟΙΝΩΝΙΑ ΠΑΡΑΓΩΓΗ ΟΠΤΙΚΟΑΚΟΥΣΤΙΚΩΝ ΕΡΓΩΝ ΔΙΟΡΓΑΝΩΣΗ ΕΚΔΗΛΩΣΕΩΝ ΜΟΝΟΠΡΟΣΩΠΗ ΑΝΩΝΥΜΗ ΕΚΔΟΤΙΚΗ ΕΤΑΙΡΕΙΑ, ως μέλη της Ένωσης «WHITE FOX-VILABS»: H χειρόγραφη εγγυητική επιστολή συμμετοχής της Τράπεζας Πειραιώς αναρτήθηκε στις 21-06-2023 σε ηλεκτρονικό αρχείο μέσω της πλατφόρμας του ηλεκτρονικού διαγωνισμού στο ΕΣΗΔΗΣ. Επικοινωνώντας με το Γραφείο Πρωτοκόλλου του Δήμου Λευκάδας διαπιστώθηκε ότι μέχρι την ημερομηνία και ώρα αποσφράγισης των προσφορών δεν είχε κατατεθεί φυσικός κλειστός φάκελος του εν λόγω οικονομικού φορέα που να περιέχει την πρωτότυπη χειρόγραφη εγγυητική επιστολή. Επίσης δεν βρέθηκε αναρτημένο, έως την ημερομηνία και ώρα αποσφράγισης των προσφορών, μέσω της λειτουργικότητας «Επικοινωνία», το σχετικό αποδεικτικό στοιχείο προσκόμισης (αποδεικτικό κατάθεσης σε υπηρεσίες ταχυδρομείου-ταχυμεταφορών) προκειμένου να ενημερώσει την αναθέτουσα αρχή περί της τήρησης της υποχρέωσής του σχετικά με την (εμπρόθεσμη) προσκόμιση της εγγύησης συμμετοχής του στον παρόντα διαγωνισμό.
Ο κλειστός φάκελος με την εγγύηση συμμετοχής παραδόθηκε από την εταιρεία ταχυμεταφορών ΕΛΤΑ Courier στο πρωτόκολλο του Δήμου Λευκάδας στις 23-06-2023 και ώρα 10:18, πρωτοκολλήθηκε στις 23-06-2023 και ώρα 10:22 και έλαβε αριθμό πρωτοκόλλου 15405. Ο φάκελος δεν αποσφραγίστηκε από την Επιτροπή επειδή θεωρείται εκπρόθεσμος.
Η Επιτροπή λαμβάνοντας υπόψη τα παραπάνω καθώς και:

· την παρ. 2.4.2.5. της διακήρυξης στην οποία ρητά ορίζεται ότι «Έως την ημέρα και ώρα αποσφράγισης των προσφορών προσκομίζονται με ευθύνη του οικονομικού φορέα στην αναθέτουσα αρχή, σε έντυπη μορφή και σε κλειστό φάκελο, στον οποίο αναγράφεται ο αποστολέας και ως παραλήπτης η Επιτροπή Διαγωνισμού του παρόντος διαγωνισμού, τα στοιχεία της ηλεκτρονικής προσφοράς του, τα οποία απαιτείται να προσκομισθούν σε πρωτότυπη μορφή. Τέτοια στοιχεία και δικαιολογητικά ενδεικτικά είναι: α) η πρωτότυπη εγγυητική επιστολή συμμετοχής, πλην των περιπτώσεων που αυτή εκδίδεται ηλεκτρονικά, άλλως η προσφορά απορρίπτεται ως απαράδεκτη.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται, με ευθύνη του οικονομικού φορέα, σε κλειστό φάκελο, στον οποίο αναγράφεται ο αποστολέας, τα στοιχεία του παρόντος διαγωνισμού και ως παραλήπτης η Επιτροπή Διαγωνισμού, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1. της παρούσας, άλλως η προσφορά απορρίπτεται ως απαράδεκτη, μετά από γνώμη της Επιτροπής Διαγωνισμού.  

Η προσκόμιση των εγγυήσεων συμμετοχής πραγματοποιείται είτε με κατάθεση του ως άνω φακέλου στην υπηρεσία πρωτοκόλλου της αναθέτουσας αρχής, είτε με την αποστολή του ταχυδρομικώς, επί αποδείξει. Το βάρος απόδειξης της έγκαιρης προσκόμισης φέρει ο οικονομικός φορέας. Το εμπρόθεσμο αποδεικνύεται με την επίκληση του αριθμού πρωτοκόλλου ή την προσκόμιση του σχετικού αποδεικτικού αποστολής κατά περίπτωση.

Στην περίπτωση που επιλεγεί η αποστολή του φακέλου της εγγύησης συμμετοχής ταχυδρομικώς,  ο οικονομικός φορέας αναρτά, εφόσον δεν διαθέτει αριθμό έγκαιρης εισαγωγής του φακέλου του στο πρωτόκολλο της αναθέτουσας αρχής, το αργότερο έως την ημερομηνία και ώρα αποσφράγισης των προσφορών, μέσω της λειτουργικότητας «Επικοινωνία», τα σχετικό αποδεικτικό στοιχείο προσκόμισης (αποδεικτικό κατάθεσης σε υπηρεσίες ταχυδρομείου- ταχυμεταφορών),  προκειμένου να ενημερώσει την αναθέτουσα αρχή περί της τήρησης της υποχρέωσής του σχετικά με την (εμπρόθεσμη) προσκόμιση της εγγύησης συμμετοχής του στον παρόντα διαγωνισμό.
· την παρ. 3.1.2.1. της διακήρυξης στην οποία ρητά ορίζεται ότι «Η Επιτροπή Διαγωνισμού εξετάζει αρχικά την προσκόμιση της εγγύησης συμμετοχής, σύμφωνα με την παράγραφο 1 του άρθρου 72. Σε περίπτωση παράλειψης προσκόμισης, είτε της  εγγύησης συμμετοχής ηλεκτρονικής έκδοσης, μέχρι την καταληκτική ημερομηνία υποβολής προσφορών, είτε του πρωτοτύπου της έντυπης εγγύησης συμμετοχής, μέχρι την ημερομηνία και ώρα αποσφράγισης, η Επιτροπή Διαγωνισμού συντάσσει πρακτικό στο οποίο εισηγείται την απόρριψη της προσφοράς ως απαράδεκτης».  
Ομόφωνα γνωμοδοτεί για την απόρριψη της προσφοράς του οικονομικού φορέα 

α) VILABS O.E. και β) ΛΕΥΚΗ ΑΛΕΠΟΥ ΕΠΙΚΟΙΝΩΝΙΑ ΠΑΡΑΓΩΓΗ ΟΠΤΙΚΟΑΚΟΥΣΤΙΚΩΝ ΕΡΓΩΝ ΔΙΟΡΓΑΝΩΣΗ ΕΚΔΗΛΩΣΕΩΝ ΜΟΝΟΠΡΟΣΩΠΗ ΑΝΩΝΥΜΗ ΕΚΔΟΤΙΚΗ ΕΤΑΙΡΕΙΑ, ως μέλη της Ένωσης «WHITE FOX-VILABS», ως απαράδεκτης.
Η Επιτροπή λαμβάνοντας υπόψη:

1. την υπ’ αριθ. 11878/2023 διακήρυξη του Δήμου.

2. τις υποβληθείσες προσφορές.

3. τις διατάξεις του Ν.4412/2016.

προτείνει προς την Οικονομική Επιτροπή

Α. Την αποδοχή των προσφορών των οικονομικών φορέων α) ΤΑΛΕΝΤ ΑΝΩΝΥΜΟΣ ΕΤΑΙΡΕΙΑ ΠΛΗΡΟΦΟΡΙΚΗΣ, β) MainSys Τεχνολογική-Πληροφορική Ομόρρυθμη Εταιρία-Ιδιωτική Επιχείρηση Παροχής Υπηρεσιών Ασφαλείας, γ) Project 210 Διοργάνωση Πολιτιστικών Εκδηλώσεων Μονοπρόσωπη ΕΠΕ, ως μέλη της Ένωσης «Talent-Mainsys-Project 210» και α) COMITECH ΑΝΩΝΥΜΗ ΕΤΑΙΡΙΑ, β) CROWDPOLICY ΨΗΦΙΑΚΕΣ ΣΥΜΜΕΤΟΧΙΚΕΣ ΥΠΗΡΕΣΙΕΣ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ, ως μέλη της Ένωσης «COMITECH A.E. – CROWDPOLICY Ι.Κ.Ε.» επειδή οι εγγυητικές επιστολές συμμετοχής που υποβλήθηκαν πληρούν τους όρους της διακήρυξης.

Β. Την απόρριψη της προσφοράς του οικονομικού φορέα α) VILABS O.E. και β) ΛΕΥΚΗ ΑΛΕΠΟΥ ΕΠΙΚΟΙΝΩΝΙΑ ΠΑΡΑΓΩΓΗ ΟΠΤΙΚΟΑΚΟΥΣΤΙΚΩΝ ΕΡΓΩΝ ΔΙΟΡΓΑΝΩΣΗ ΕΚΔΗΛΩΣΕΩΝ ΜΟΝΟΠΡΟΣΩΠΗ ΑΝΩΝΥΜΗ ΕΚΔΟΤΙΚΗ ΕΤΑΙΡΕΙΑ, ως μέλη της Ένωσης «WHITE FOX-VILABS», ως απαράδεκτης, επειδή μέχρι την ημερομηνία και ώρα αποσφράγισης των προσφορών δεν κατέθεσε φυσικό κλειστό φάκελο στο πρωτόκολλο του Δήμου με την πρωτότυπη χειρόγραφη εγγυητική επιστολή συμμετοχής αλλά ούτε ανάρτησε μέχρι την παραπάνω ημερομηνία και ώρα, μέσω της λειτουργικότητας «Επικοινωνία» στο ΕΣΗΔΗΣ, το σχετικό αποδεικτικό στοιχείο προσκόμισης (αποδεικτικό κατάθεσης σε υπηρεσίες ταχυδρομείου- ταχυμεταφορών), προκειμένου να ενημερώσει την αναθέτουσα αρχή περί της τήρησης της υποχρέωσής του σχετικά με την (εμπρόθεσμη) προσκόμιση της εγγύησης συμμετοχής του στον παρόντα διαγωνισμό παραβαίνοντας έτσι τους ουσιώδεις όρους της διακήρυξης, σύμφωνα με το αναλυτικό σκεπτικό που αναπτύχθηκε παραπάνω.
      Για διαπίστωση των άνω, συντάχθηκε το παρόν πρακτικό, το οποίο αφού αναγνώσθηκε και βεβαιώθηκε, υπογράφεται ως κάτωθι: 

	Λευκάδα, 20-07-2023

      Η Επιτροπή 

Φραγκούλη Αμαλία

Αθανίτης Αντώνιος

Αρέθας Σπυρίδων


Παρακαλούνται τα μέλη της Επιτροπής να αποφασίσουν σχετικά με την έγκριση ή μη του ανωτέρω πρακτικού.»
Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.

· τις διατάξεις του Ν.4412/2016 και ιδίως το άρθρο 72

· τους όρους της υπ΄αριθ. /11878/22-05-2023 ΑΔΑΜ: 23PROC012761624Διακήρυξης

· την υπ’ αριθ. 6235/28-03-2023/ΑΔΑ:69Τ9ΩΛΙ-ΣΓΜ απόφαση ανάληψης υποχρέωσης και τη βεβαίωση του Προϊσταμένου της Οικονομικής Υπηρεσίας για την ύπαρξη διαθέσιμου ποσού, τη συνδρομή των προϋποθέσεων της παρ 1α του άρθρου 4 του ΠΔ 80/2016 και τη δέσμευση στα οικείο Μητρώο Δεσμεύσεων της αντίστοιχης πίστωσης

· το υπ’ αριθ. 23-06-2023 πρακτικό ηλεκτρονικής αποσφράγισης και ελέγχου εγγυήσεων της επιτροπής διαγωνισμού

ΑΠΟΦΑΣΙΖΕΙ ΟΜΟΦΩΝΑ
Την έγκριση του από 23-06-2023 Πρακτικού Επιτροπής Διενέργειας Διαγωνισμού και αξιολόγησης  προσφορών του ηλεκτρονικού ανοικτού διαγωνισμού άνω των ορίων για την επιλογή αναδόχου για το Υποέργο 1:  «ΨΗΦΙΟΠΟΙΗΣΗ, ΑΝΑΔΕΙΞΗ ΚΑΙ ΑΞΙΟΠΟΙΗΣΗ ΠΟΛΙΤΙΣΤΙΚΟΥ ΑΠΟΘΕΜΑΤΟΣ ΤΟΥ ΜΟΥΣΕΙΟΥ ΑΓΓΕΛΟΣ ΣΙΚΕΛΙΑΝΟΣ ΔΗΜΟΥ ΛΕΥΚΑΔΑΣ» της Πράξης «Ψηφιοποίηση, ανάδειξη και αξιοποίηση του πολιτιστικού αποθέματος του Μουσείου Άγγελος Σικελιανός Δήμου Λευκάδας» Κωδ. ΟΠΣ 5093555 συνολικού προϋπολογισμού 430.376,08 € με Φ.Π.Α., με κριτήριο την πλέον συμφέρουσας από οικονομική άποψη προσφοράς, βάσει βέλτιστης σχέσης ποιότητας – τιμής και:
Α. Την αποδοχή των προσφορών των οικονομικών φορέων α) ΤΑΛΕΝΤ ΑΝΩΝΥΜΟΣ ΕΤΑΙΡΕΙΑ ΠΛΗΡΟΦΟΡΙΚΗΣ, β) MainSys Τεχνολογική-Πληροφορική Ομόρρυθμη Εταιρία-Ιδιωτική Επιχείρηση Παροχής Υπηρεσιών Ασφαλείας, γ) Project 210 Διοργάνωση Πολιτιστικών Εκδηλώσεων Μονοπρόσωπη ΕΠΕ, ως μέλη της Ένωσης «Talent-Mainsys-Project 210» και α) COMITECH ΑΝΩΝΥΜΗ ΕΤΑΙΡΙΑ, β) CROWDPOLICY ΨΗΦΙΑΚΕΣ ΣΥΜΜΕΤΟΧΙΚΕΣ ΥΠΗΡΕΣΙΕΣ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ, ως μέλη της Ένωσης «COMITECH A.E. – CROWDPOLICY Ι.Κ.Ε.» επειδή οι εγγυητικές επιστολές συμμετοχής που υποβλήθηκαν πληρούν τους όρους της διακήρυξης.

Β. Την απόρριψη της προσφοράς του οικονομικού φορέα α) VILABS O.E. και β) ΛΕΥΚΗ ΑΛΕΠΟΥ ΕΠΙΚΟΙΝΩΝΙΑ ΠΑΡΑΓΩΓΗ ΟΠΤΙΚΟΑΚΟΥΣΤΙΚΩΝ ΕΡΓΩΝ ΔΙΟΡΓΑΝΩΣΗ ΕΚΔΗΛΩΣΕΩΝ ΜΟΝΟΠΡΟΣΩΠΗ ΑΝΩΝΥΜΗ ΕΚΔΟΤΙΚΗ ΕΤΑΙΡΕΙΑ, ως μέλη της Ένωσης «WHITE FOX-VILABS», ως απαράδεκτης, επειδή μέχρι την ημερομηνία και ώρα αποσφράγισης των προσφορών δεν κατέθεσε φυσικό κλειστό φάκελο στο πρωτόκολλο του Δήμου με την πρωτότυπη χειρόγραφη εγγυητική επιστολή συμμετοχής αλλά ούτε ανάρτησε μέχρι την παραπάνω ημερομηνία και ώρα, μέσω της λειτουργικότητας «Επικοινωνία» στο ΕΣΗΔΗΣ, το σχετικό αποδεικτικό στοιχείο προσκόμισης (αποδεικτικό κατάθεσης σε υπηρεσίες ταχυδρομείου- ταχυμεταφορών), προκειμένου να ενημερώσει την αναθέτουσα αρχή περί της τήρησης της υποχρέωσής του σχετικά με την (εμπρόθεσμη) προσκόμιση της εγγύησης συμμετοχής του στον παρόντα διαγωνισμό παραβαίνοντας έτσι τους ουσιώδεις όρους της διακήρυξης, σύμφωνα με το αναλυτικό σκεπτικό που αναπτύχθηκε παραπάνω.
Κατά της παρούσας απόφασης χωρεί προδικαστική προσφυγή σύμφωνα με το Βιβλίο IV (άρθρα 345 έως 374) του Ν. 4412/2016. Δεν επιτρέπεται η άσκηση άλλης διοικητικής προσφυγής κατά της ανωτέρω απόφασης.
Επισημαίνεται σύμφωνα με το άρθρο 105 παρ.1του Ν.4412/2016, το άρθρο 364 του Ν.4412/2016 και το άρθρο 3.4 της διακήρυξης ότι η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας.



Η απόφαση αυτή πήρε αύξοντα αριθμό: 301/2023.              
     

        Ο Πρόεδρος 

                          

 Τα Μέλη

     
              ΓΑΖΗΣ ΑΝΑΣΤΑΣΙΟΣ[image: image2.png]

